open-index/open-wikipedia-markdown huggingface dataset:
La Draga (1933)

***La Draga*** foi un semanario editado na Coruña en 1933.

## Traxectoria
Subtitulado *Semanario de crítica política*, apareceu en 1933. Fundado por Jenaro Marinhas del Valle e Alfredo Canalejo, estaba dirixido por Canalejo. Realizou campañas a prol do autonomismo, denunciando a apatía dos partidos republicanos de ámbito estatal, promovidas por Jenaro Marinhas del Valle e Álvaro Cebreiro. O último número coñecido é o 7, corresponde ao 21 de outubro de 1933. O director foi detido o 9 de novembro de 1933 como responsable dun artigo titulado "Gustavoff" considerado inxurioso.

## Notas 
## Véxase tamén
### Bibliografía
* 
* 

### Outros artigos 
* Lista de publicacións impresas da provincia da Coruña
Pobo aleutiano

Os **aleutianos** (en , ''Aleut'y*), que na súa propia lingua son coñecidos como *Unangax̂'' ("pobo", Unangan en singular), son un pobo indíxena das Illas Aleutianas.

Tanto o pobo como as illas están divididos entre Alasca, nos Estados Unidos de América e o Krai de Kamchatka, en Rusia.

## Lingua 
Malia que o inglés e o ruso son as linguas dominantes faladas polos aleutianos, a lingua aleutiana aínda é falada por unhas 150 persoas nos Estados Unidos e por 5 persoas en Rusia. A lingua pertence á familia de linguas esquimó-aleutianas e inclúe tres dialectos: o oriental, o atkan, falado nas illas de Atka e Bering; e o extinto da illa de Attu. As illas Pribilof son as que maior número de falantes activos teñen.

O aleutiano escribiuse en alfabeto cirílico dende 1829. A partir de 1870, a lingua foi escrita en alfabeto latino. Foron publicados un dicionario e unha gramática en lingua aleutiana, e algunhas partes da Biblia tamén foron traducidas.

## Notas
Fernando Buyser

**Fernando Buyser y Aquino**, nado en Kalunangan o 30 de maio de 1879 e finado en Mainit o 16 de novembro de 1946  foi un escritor e sacerdote filipino,   bispo da Igrexa Filipina Independente.

## Traxectoria
Medrou na localidade de Caridad, preto de Baybay. En 1905 a Igrexa Filipina Independente ordenouno sacerdote e serviu en Cebú ata 1930 ao ser consagrado por Gregorio Aglipay bispo da diocese de Cebú, despois foino de Bohol, Leyte, Samar, Masbate e Surigao e presidente do Consello Supremo de Bispos.

Escritor en cebuano, o seu primeiro poema data de 1906. A súa poesía é principalmente de carácter místico e moral . Foi o introdutor do *sonanoy*  un estilo que combina a balak tradicional coa formas poéticas occidentais, e máis concretamente co soneto español, a súa obra exerceu unha grande influencia na súa época e na seguinte xeración de poetas.

## Obras 
**Mga Awit sa Kabukiran* (antoloxía de poesía tradicional, 1912)
**Si Christo Gikawat* (teatro, 1912)   
**Lucia* (teatro, 1912) 
**Baile oficial* (teatro, 1913)
**Mga Sugilanong Karaan* (antoloxía de poesía tradicional, 1913)
**Mga Damgo sa Usa Ka Pari* (relatos, 1913)
**Panimolus sa Isa Ka Aswang* (novela curta, 1923)
**Dungog sa Kamatayon* (relatos, 1923)
**Kasingkasing sa Magbabalak* (poesía, 1938),  
**Kasakit ug Kalipay* (poesía, 1940),  
**Balangaw* (poesía, 1941),
## Notas
Por tu bien

***Por tu bien*** é unha curtametraxe dirixida por Icíar Bollaín e protagonizada por Luís Tosar. Forma parte das curtametraxes *¡Hay motivo!* de crítica da sociedade española a principios de 2004.

Luís Tosar interpreta un home embarazado a punto de dar a luz. O filme critica a deshumanización dos partos, explicitamente fai a reivindicación "o parto é noso, que nolo devolvan".

## Véxase tamén
### Ligazóns externas
*Ficha  na web *Cajón de historias* .
Avelina Lésper

**Avelina Lésper**, nada o 5 de maio de 1973, é unha escritora, historiadora, columnista e crítica de arte mexicana. É literata da Universidade Nacional Autónoma de México e graduada en historia da arte da Universidade Politécnica de Łódź de Polonia. Escribe artigos na súa páxina persoal, revistas especializadas en arte, ademais conta cun espazo no xornal Milenio. É acérrima defensora da arte figurativa e hiperrealista.

Lésper é coñecida polo seu libro *El fraude del arte contemporáneo*, unha publicación que contén fortes pronunciamentos que puxeron a opinar a prol e en contra da súa tese. A controvertida crítica argumenta que as instalacións, videoarte e performance non é arte, “é lixo”, sostén que a arte contemporánea está en crise.

## Obra 
* *El fraude del arte contemporáneo*. Bogotá: El Malpensante, 2015. ISBN 9789585894228

## Notas 
## Véxase tamén 
### Ligazóns externas 
* Páxina oficial
Aeroporto de Malmö

O **aeroporto de Malmö**, ata o ano 2007 coñecido como **aeroporto de Sturup** (IATA: **MMX**, ICAO: **ESMS**) é o cuarto aeroporto máis concorrido de Suecia. No ano 2016 pasaron polas súas instalacións un total de 2 218 245 pasaxeiros. Está situado no municipio de Svedala, a uns 28&nbsp;km ao leste de Malmö e a uns 26 do sueste de Lund.

A través da ponte de Öresund o aeroporto está a uns 55 quilómetros do centro de Copenhague, e a 47 do aeroporto de Copenhague-Kastrup. De feito, toda a cidade de Malmö atópase máis preto por estrada do aeroporto da capital danesa que do seu propio aeroporto, e só o de Copenhague é accesible por tren. O aeroporto de Malmö é pequeno, con voos regulares só a Estocolmo e coa aeroliña de baixo custo Wizz Air a varias cidades do centro e leste de Europa.

## Aeroliñas e destinos 
### Pasaxeiros 
As seguintes aeroliñas operan voos regulares e chárter dende Malmö:

### Carga 
## Notas
El Barrendero

***El Barrendero*** foi un periódico semanal aparecido na Estrada en 1886.
## Historia e características 
Subtitulado *Periódico satírico que barre todos los domingos*, apareceu en abril de 1886. Editáronse polo menos dous números.

## Notas 
## Véxase tamén 
### Outros artigos 
* Lista de publicacións impresas da provincia de Pontevedra
La Ciudad de Dios

***La Ciudad de Dios*** foi un periódico mensual editado na Estrada en 1932.
## Historia e características 
Periódico mensual promovido e editado polos sacerdotes Jesús López Salgueiro (cura párroco de Moreira), Constantino Neira Baloira (párroco de Curantes), e Andrés Salgueiro Costa (ecónomo de Vinseiro). Repartido gratuitamente polos párrocos nas igrexas, atacaba o matrimonio civil. Os promotores foron denunciados e xulgados na Audiencia Provincial de Pontevedra o 17 de marzo de 1933 por editar o periódico incumprindo a Lei de Imprenta, aínda que foron absoltos.

## Notas 
## Véxase tamén 
### Outros artigos 
* Lista de publicacións impresas da provincia de Pontevedra
O prestixio

***O prestixio*** (en ) é un filme británico-estadounidense dirixido por Christopher Nolan que se estreou no 2006. O guión do filme foi adaptado polo irmán de Nolan, Jonathan, a partir da novela de Christopher Priest *The Prestige*. Conta a historia de Robert Angier e Alfred Borden, dous magos rivais de Londres a finais do século XIX. Obsesionados con crear a mellor ilusión de maxia, compiten entre eles con tráxicos resultados. Está protagonizado por Hugh Jackman como Robert Angier, Christian Bale como Alfred Borden e David Bowie como Nikola Tesla. Tamén aparecen no filme Scarlett Johansson, Michael Caine, Piper Perabo, Andy Serkis e Rebecca Hall. O filme reuniu a Nolan con Bale e Caine dende *Batman empeza*, colaborando tamén co fotógrafo Wally Pfister, o deseñador de produción Nathan Crowley, o compositor David Julyan e o editor Lee Smith.

O filme foi estreado o 20 de outubro de 2006, recibindo críticas positivas e un bo resultado na recadación, e sendo nomeado ós Premios Oscar nas categorías de mellor fotografía e mellor deseño de produción. Xunto con *The Illusionist* e *Scoop*, *The Prestige* foi un dos tres filmes de 2006 que exploraron o mundo do ilusionismo.

Estreouse en galego na TVG o 31 de agosto de 2013.

## Personaxes 
* Hugh Jackman como Robert Angier (The Great Danton)
* Christian Bale como Alfred Borden (The Professor)
* Michael Caine como John Cutter
* Piper Perabo como Julia McCullough
* Rebecca Hall como Sarah Borden
* Scarlett Johansson como Olivia Wenscombe
* David Bowie como Nikola Tesla
* Andy Serkis como Mr. Alley
* Ricky Jay como Milton the Magician
* Roger Rees como Owens
* W. Morgan Sheppard como Merrit
* Daniel Davis como xuíz

## Notas 
## Véxase tamén 
### Outros artigos 
* *The Prestige*
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Aeroporto de Milán-Malpensa

O **aeroporto de Milán-Malpensa** (IATA: **MXP**, ICAO: **LIMC**), antigamente **aeroporto cidade de Busto Arsizio**, é o aeroporto internacional máis grande da área metropolitana de Milán, no norte de Italia. Serve aos 15 millóns de habitantes da Lombardía, Piemonte e a Liguria, ademais dos que vivén na rexión suíza do cantón de Ticino. O aeroporto está situado a 49&nbsp;km ao noroeste do centro de Milán, próximo ao río Ticino, que divide Lombardía e Piemonte. Ten dúas terminais e dúas pistas de aterraxe ademais dunha terminal dedicada á carga.

No ano 2016 pasaron por Malpensa 19 320 546 pasaxeiros e foi o 29º aeroporto máis concorrido de Europa en termo de viaxeiros. Ata 2008 Malpensa foi un centro de conexións principal para a aeroliña nacional Alitalia. Malpensa é o segundo aeroporto italiano con máis tráfico internacional, despois de Roma-Fiumicino, e é o máis concorrido en termos de carga. Polas súas instalacións pasan 500 000 toneladas de carga anualmente.

O primeiro aeroporto industrial foi aberto en 1909 preto de Cascina Malpensa, unha vella granxa, por Giovanni Agusta e Gianni Caproni para probar os seus prototipos de avións. Ese aeroporto foi aberto para operacións civís en 1948 durante o período de reconstrución tras a guerra co obxectivo de servir á área norte de Milán.

## Aeroliñas e destinos
### Pasaxeiros
### Carga
## Notas
Aeroporto de Kiruna

O **aeroporto de Kiruna** (IATA: **KRN**, ICAO: **ESNQ**) é o aeroporto máis ao norte de Suecia. Atópase a dez quilómetros do centro da cidade de Kiruna. No ano 2011 pasaron polas súas intalacións 164 103 pasaxeiros.

O aeroporto de Kiruna é o destino elixido para o proxecto Spaceport Sweden. Spaceport Sweden é unha empresa conxunta entre a Swedish Space Corporation, o Hotel de xeo de Jukkasjärvi, LFV Group e Progressum, que ten como obxectivo converter o aeroporto nun porto espacial para viaxes espaciais suborbitais turísticos. A empresa agarda que unha vez comecen as operacións Virgin Galactic converta o aeroporto na súa segunda base.

## Aeroliñas e destinos 
## Notas
Complexo de Ordes

O **complexo de Ordes** é unha megaestrutura alóctona, ou un *klippe* ou illa tectónica, característica de Ordes, no noroeste do macizo ibérico e na zona xeolóxica de Galicia e Trás-os-Montes. Ten unha forma semielíptica, cuns 135&nbsp;km de longo e 75&nbsp;km de ancho, e segue unha dirección de norte a sur nese sector central galego do macizo. Este complexo limita polo leste co dominio do *ollo de sapo*. Outros complexos alóctonos como este son os de Cabo Ortegal, Braganza, Morais e a banda que recorre o litoral de Malpica a Tui.

O característico do complexo de Ordes é o seu conxunto de metasedimentos con orixes en condicións intermedias de presión, de carácter *flyschoide* e coñecidas como *serie de Ordes*. Esta serie é en esencia detrítica, e foi resultado dunha erosión e deposición nos arredores de facies *flysch* cunha posterior intrusión granítica (gabros e granitoides).

Fórmana unha sucesión monótona de xistos verdes na súa parte máis alta e facies de granulitas na parte basal. Os seus cuarzos son angulosos e as plagioclasas non mostran alteración. Son froito dunha metamorfose de sedimentos cunha orixe detrítica e de arxilas e que aconteceu no herciniano, desde aproximadamente o precámbrico alto ou silúrico ata o cámbrico inferior.

## Notas
## Véxase tamén 
### Outros artigos 
* Ollo de sapo
Aeroporto de Hamburgo

O **aeroporto de Hamburgo** (IATA: **HAM**, ICAO: **EDDH**) é o aeroporto internacional de Hamburgo, a segunda cidade máis grande de Alemaña. Está situado a 8,5&nbsp;km ao norte do centro da cidade e serve como base a Germanwings, Condor e easyJet. O aeroporto de Hamburgo é o quinto máis concorrido de Alemaña en número de pasaxeiros. O ano 2016 pasaron polas súas instalacións 16 223 968 pasaxeiros e realizáronse 160 904 movementos de avións. O aeroporto leva o nome do chanceler Helmut Schmidt. En xullo de 2017 operaba rutas a máis de 130 destinos das cales catro son de longo alcance: Dubai, Newark, Tabriz e Teherán.

## Aeroliñas e destinos
### Pasaxeiros
### Carga 
## Notas
Soiuz 10

**Soiuz 10** foi o nome da primeira misión espacial tripulada enviada cara a unha estación espacial, a Saliut 1. Foi lanzada o 22 de abril de 1971 mediante un foguete Soiuz 11A511 desde o cosmódromo de Baikonur.

## Características 
A misión de Soiuz 10 foi acoplarse coa primeira estación espacial da Historia, a Saliut 1, lanzada só tres días antes. A bordo da cápsula ían o comandante Vladimir Aleksandrovich Shatalov, o enxeñeiro de voo Aleksei Ieliseiev e o enxeñeiro de sistemas Nikolai Rukavishnikov. A nave era unha Soiuz 7KT-OK.

Despois do lanzamento a Soiuz 10 manobrou durante 24 horas para igualar a súa órbita coa da Saliut 1, que á súa vez manobrou para achegarse á Soiuz. Os sistemas automáticos deixaron as naves a 180 m de distancia unha da outra. O sistema de acoplamento automático fallou, deixando como única opción o acoplamento manual. Os cosmonautas atoparon a manobra manual dificultosa comparada co acoplamento entre dúas naves Soiuz: a Saliut, coa súa maior masa e coa súa falta de manobrabilidade, resultou ser un obxectivo máis esquivo. Análises posteriores mostraron ademais que a instrumentación a bordo da Soiuz era insuficiente para un acoplamento manual cómodo e normal. De tódolos xeitos a tripulación conseguiu finalmente acoplarse ao porto da Saliut, aínda que non conseguiron un acoplamento *duro*. Toda a manobra de acoplamento foi grabada por cámaras de televisión situadas no exterior da Soiuz. Finalmente os cosmonautas non puideron entrar na estación debido a problemas no zapón interno da súa propia nave. A Saliut 1 e a Soiuz 10 permaneceron unidas durante 5 horas e 30 minutos antes de desacoplarse, non sen antes ter que intentalo varias veces debido ao acoplamento defectuoso. A Soiuz manobrou arredor da estación para tomar fotos e inspeccionala. A misión regresou a terra a noite do 24 de abril, converténdose tamén na primeira cápsula tripulada en facer un regreso nocturno. Durante a aterraxe, que tivo lugar a entre 80 e 100&nbsp;km ao suroeste da cidade de Karaganda, o aire no interior da cápsula volvuse tóxico e Rukavishnikov acabou inconsciente, sen máis consecuencias.

## Véxase tamén 
### Outros artigos 
*Soiuz 11A511
*Saliut 1
*Soiuz 11

## Notas
Gabriel Porto Neira

**Gabriel Porto Neira**, finado en Cuntis o 1 de xullo de 1951, foi un médico e político galego.

## Traxectoria 
miniatura|250px|Gabriel Porto Neira recibe o bastón de alcalde en 1920.
Médico en Cuntis. Foi elixido presidente da Sociedade Agraria de Cuntis en 1918. Foi proclamado concelleiro de Cuntis polo artigo 29 en 1918. Foi elixido alcalde de Cuntis en 1920. En 1930 foi nomeado primeiro tenente alcalde por Real Orde na corporación presidida por Manuel Caneja García. Finou o 1 de xullo de 1951 con 72 anos.

## Vida persoal 
Casou con Consuelo Gontad Rey.

## Notas
Mridula Sinha

**Mridula Sinha**, nada en Chhapra Dharampur Yadu o 27 de novembro de 1942 e finada o 18 de novembro de 2020, foi unha escritora e política india, gobernadora de Goa dende 2014 ata 2019.

## Traxectoria 
Mridula Sinha naceu nunha aldea do distrito de Muzaffarpur na rexión de Mithila en Bihar. O seu pai foi Babu Chhabile Singh e a súa nai Anupa Devi. Frecuentou a escola local en Chhapra e máis tarde estudou nun internado para rapazas no distrito de Lakhisarai. Interesouse dende nova pola literatura hindi e amosou talento para escribir prosa en hindi.

Pouco antes de completar os estudos secundarios, os seus pais arranxarónlle matrimonio con Ram Kripal Sinha  entón profesor de facultade en Muzaffarpur. Logo de casar, Mridula continuou os seus estudos e o posgrao en psicoloxía. Ao rematar traballou como profesora en Motihari. Tras rematar o seu marido o doutoramento deixou o traballo para marchar a Muzaffarpur, onde o seu marido estaba a traballar na universidade, e abriu unha escola.

## Actividade literaria 
Escribiu historias curtas baseadas nas tradicións e a cultura do mundo rural que publicou en revistas en lingu hindi. Máis tarde compilounas nunha antoloxía en dous volumes, *Bihar ki lok-kathayen*. Tamén escribiu varias novelas e unha biografía de rajmata Vijaya Raje Scindia que titulou *Ek thi rani aisi bhi* que se levou ao cine máis tarde.

## Actividade política 
Inicialmente axudou ao seu home na súa carreira política, que empezara en 1968 como deputado en Bihar. Non obstante en 2014 comezou a súa participación activa en política, como membro da executiva nacional do Bharatiya Janata Party. Durante a campaña das eleccións xerais de 2014 estivo ao cargo do BJP Mahila Morcha (sección feminina). Dende o 25 de agosto de 2014 é a gobernadora de Goa

## Notas
Aeroporto de Örebro

O **aeroporto de Örebro** (IATA: **ORB**, ICAO: **ESOE**) é un aeroporto sueco situado a 10&nbsp;km ao suroeste de Örebro. É o 23º máis grande do país en termos de pasaxeiros e o 4º en carga. No ano 2016 pasaron polas súa instalacións uns 110 000 pasaxeiros.

## Aeroliñas e destinos 
As seguintes aeroliñas realizan voos regulares ou chárter dende Örebro:

## Notas
Aeroporto de Manchester

O **aeroporto de Manchester** (IATA: **MAN**, ICAO: **EGCC**) é un aeroporto internacional inglés en Ringway, situado a 13,9&nbsp;km ao sueste do centro da cidade de Manchester. No ano 2016 foi o terceiro aeroporto máis concorrido do Reino Unido en número de pasaxeiros. As súas instalacións están formadas por tres terminais de pasaxeiros e unha de carga e é o único aeroporto británico xunto con Heathrow con dúas pistas de máis de 3 000 metros. O aeroporto de Manchester cobre unha área de 560 hectáreas e ten voos a 199 destinos, sendo o 13º a nivel mundial por destinos servidos.

Inaugurouse oficialmente o 25 de xuño de 1938 e foi inicialmente coñecido como aeroporto de Ringway. Na segunda guerra mundial coñeceuse como RAF Ringway e foi usado como base da Royal Air Force. Polas súas instalacións pasaron 25 637 054 pasaxeiros en 2016, Esa cifra potencial está limitada polas restricións que só lle permiten 61 movementos de avións por hora. Desenvolvementos futuros inclúen a construción da Manchester Airport City, un espazo loxístico, de fábricas, oficinas e áreas de lecer ao lado do aeroporto, ademais de melloras no transporte.

## Aeroliñas e destinos 
### Pasaxeiros 
### Carga 
## Notas
Peregrín Estellés

[miniatura|dereita|Edificio da [rúa da Torre (A Coruña)|rúa da Torre na Coruña, obra art déco individual de Estellés (1931).]] 
**Peregrín Estellés y Estellés**, nado en Valencia o 15 de marzo de 1891 e finado en Madrid en 1981 foi un arquitecto español.

## Traxectoria 
Mentres estudaba na escola de arquitectura de Madrid coñeceu e estableceu amizade co coruñés Antonio Tenreiro, co que fundou un estudio en Madrid. En 1921 ambos os dous establecéronse na Coruña despois de seren contratados para a construción da sede do Banco Pastor. Tempo despois tamén se estableceu na cidade a irmá da súa esposa, que foi nai da matemática María Wonenburger.

En 1930 ingresou no servizo de valoración urbana do Ministerio de Facenda.

En 1969 volveu a Valencia, mais en 1973 trasladouse a Madrid, onde faleceu 8 anos despois.

## Obras 
Xunto con Antonio Tenreiro deseñou obras destacadas como a casa Barrié, a casa Bailly ou o Gran Cine de Ortigueira. Tenreiro realizaba o labor creativo, mentres que Estellés traballaba nas estruturas.

## Galería 

Ficheiro:A Coruña - Banco Pastor 3.JPG|Sede do Banco Pastor (1922-1925).
Ficheiro:Casa Barrié.JPG|Casa Barrié (1926).
Ficheiro:Casa Balas.jpg|Casa Balas, na rúa de Ferrol da Coruña (1933).
Ficheiro:Rúa do Orzán coa rúa do Sol.jpg|Casa de Santiago López, na rúa do Orzán da Coruña (1934).
Ficheiro:Praza de Lugo 20 - Casa d'Ortega.jpg| Casa d’Ortega, na praza de Lugo da Coruña (1934).

## Notas 
## Véxase tamén 
### Bibliografía 
*
Ioakeim Alexopoulos

**Ioakeim Alexopoulos** (en ), nado como **Georgios Alexopoulos** (en ) o 8 de novembro de 1873 en Corinto (Grecia) e finado o 15 de marzo de 1959 en Magnesia (Grecia), foi un bispo ortodoxo grego.
## Traxectoria 
Naceu en Corinto, no Reino de Grecia, o 8 de novembro de 1873. Logo de completar os seus estudos foi ordenado diácono en 1894 e posteriormente estudou Teoloxía na Universidade de Atenas e na Academua Teolóxica de Moscova. En 1904 foi ordenado sacerdote, e en 1906 foi enviado aos Estados Unidos.
Pimentel

O topónimo e apelido **Pimentel** pode referirse a:

* **Pimentel**, comuna italiana da illa de Sardeña.
* **Pimentel**, cidade da República Dominicana.
* **Casa de Pimentel**, casa nobre establecida no Reino de Castela a partir dunha de orixe portuguesa.
* **Gaspar Guzmán Pimentel**, conde-duque de Olivares (1587-1645), valido de Filipe IV.
* **Juan Ramón Ulloa Pimentel** (1804-1891), político galego.
* **José Ulloa Pimentel** (1805-1876), político galego, irmán do anterior.
* **António de Serpa Pimentel** (1825-1900), político portugués.
* **Luís Otero Pimentel** (1834-1920), militar e escritor galego.
* **Ramón Pimentel Méndez** (?-1901), médico, xornalista e escritor galego.
* **José Pimentel Homem de Noronha** (1846-1933), político portugués.
* **Luís Pimentel** (Luís Benigno Vázquez Fernández, 1895-1958), médico e poeta galego.
* **Carlos Vázquez Fernández-Pimentel** (?-1984), médico e político galego, irmán do anterior.
* **Ignacio Bernal y García Pimentel** (1910-1991), antropólogo e arqueólogo mexicano.
* **Jaime Pimentel** (Amador Domínguez Pan, 1916-1949), guerrilleiro antifranquista galego.
* **Julio Yebra-Pimentel** (1954- ), político galego.
* **Joaquín Yebra-Pimentel Vidal**, (?-2010), avogado e político galego.
* **Xesús Pimentel** ("Cuchús Pimentel", ?- ), guitarrista galego.
José Rubira Proupín

**José Rubira Proupín**, nado en 1880 e finado en Cuntis o 2 de xaneiro de 1975, foi un farmacéutico e político galego.

## Traxectoria 
Farmacéutico en Cuntis. Foi presidente do Sindicato Agrícola Católico de Cuntis. Foi nomeado alcalde de Cuntis coa ditadura de Primo de Rivera. Recibiu unha homenaxe en xullo de 1925. Volveu ser alcalde de Cuntis en 1949, tomando posesión o 6 de febreiro. Despois foi Prohombre da Hermandad de Labradores y Ganaderos. Finou en Cuntis o 2 de xaneiro de 1975.

## Vida persoal 
Casou con Alejandra Campos Piñeíro e foi pai de María, Victoria, Amalia,Enrique, José e Luis Rubira Campos.
## Notas
Natalia Oreiro

**Natalia Marisa Oreiro Iglesias**, nada en Montevideo o 19 de maio de 1977, é unha actriz e cantante uruguaia, nacionalizada arxentina, de ascendencia galega.

Despois de realizar aparicións en anuncios publicitarios durante o seu preadolescencia, Oreiro mudouse a Arxentina en 1994 para continuar coa súa carreira. Os seus traballos máis salientables inclúen as telenovelas *90 60 90 Modelos* (1996-1997), *Ricos y famosos* (1997), *Muñeca brava* (1998-99), *Kachorra* (2002), *Sos mi vida* (2006-07) e *Solamente vos* (2013-14). Polo éxito internacional cultivado con elas, comezou a ser considerada «A Raíña das telenovelas», dando paso á denominada *Oreiromanía*.

Outras ocupacións de Oreiro inclúen ser deseñadora, empresaria, modelo e presentadora. É propietaria, xunto á súa irmá, da marca de roupa *Las Oreiro*.

## Notas 
## Véxase tamén 
### Ligazóns externas 
* Páxina oficial 
*
Pobo alutiiq

Os **alutiiq**, tamén chamados polo seu nome ancestral **sugpiaq**, son un pobo indíxena da costa sur de Alasca. A súa lingua chámase sugstun. É unha das linguas esquimó-aleutianas, que pertence á póla das linguas iupik. Non deben ser confundidos cos aleutianos, que viven ó suroeste, nas Illas Aleutianas.

Tradicionalmente, vivían cun estilo de vida costeiro, subsistindo cos recursos do mar como o salmón, o halibut e a balea, así como doutros recursos como os froitos silvestres e a caza de mamíferos. Antes do contacto cos rusos eran comerciantes de pel, e vivían en fogares semi-subterráneos chamados *ciqlluaq.*

## Notas 
## Véxase tamén 
### Outros artigos 
* Masacre de Awa'uq
### Bibliografía 
* Braund, Stephen R. & Associates. *Effects of the Exxon Valdez Oil Spill on Alutiiq Culture and People*. Anchorage, Alaska: Stephen R. Braund & Associates, 1993. 
* Crowell, Aron, Amy F. Steffian, and Gordon L. Pullar. *Looking Both Ways; Heritage and Identity of the Alutiiq People*. Fairbanks, Alaska: University of Alaska Press, 2001. ISBN 1-889963-30-5
* Harvey, Lola. ''Derevnia's Daughters, Saga of an Alaskan Village''. A story about the Old Village of Afognak up to and including the strongest earthquake ever recorded on the North American continent and the resulting tsunami of March 27, 1964. 1991 ISBN 0-89745-135-X
* Lee, Molly. 2006. ""If It's Not a Tlingit Basket, Then What Is It?": Toward the Definition of an Alutiiq Twined Spruce Root Basket Type", *Arctic Anthropology*. 43, no. 2: 164.
Kannadasan

**Kannadasan**, nado como **A. L. Muthiah** en Sirukoodalpatti o 24 de xuño de 1927 e finado en Chicago o 17 de outubro de 1981  foi un letrista e escritor támil, un dos máis importantes en lingua támil, coñecido como ***Kaviarasu*** (*rei dos poetas*).

## Pensamento relixioso e político 
Muthiah foi seguidor do movemento ateo dravídico e militante do Dravida Munnetra Kazhagam (DMK), mais tras ler o *Thiruppavai* de Andal quedou marabillado pola da súa poesía mística que resultou nun fondo impacto na súa personalidade e logo de moita introspección volveu ao hinduísmo, adoptando o nome Kannadasan (o servo do señor Krishna), e tras a súa marcha en 1964 criticou duramente as posicións do DMK. e pasou a militar no Congreso Nacional Indio 

## Actividade literaria 
Kannadasan foi un escritor prolífico, a súa produción componse de 5000 letras de cancións para filmes, 6000 poemas e 232 libros, que inclúen novelas, epopeas, teatro, ensaios. Gañou o premio Sahitya Akademi pola súa novela *Cheraman Kadali* no ano 1980. A súa obra máis popular é o ensaio en dez partes sobre o significado da relixión hinduísta, *Arthamulla indumatham*, caracterizada pola sinxeleza ao explicar os principios desa relixión. Nos últimos anos da súa vida escribiu varias obras espirituais, entre elas *Yesu Kaviyam* (1981) unha historia sobre Xesús contada en forma poética. Escribiu e publicou varios volumes de poesía. Grande admirador do poeta Kambar escribiu unha serie de poemas loando a súa arte. Pero sobre todo Kannadasan é famoso polas letras para cancións de filmes  a miúdo con palabras simples pero cunha profunda mensaxe filosófica, converténdose no letrista máis demandado da industria musical támil e difundindo a tradición literaria clásica támil entre os espectadores contemporáneos.  A primeira película na que traballou en *Kanniyin Kadali* en 1949 e a primeira na que tamén realizou o guión foi Illara Jothi en 1954. Foi o primeiro en recibir o premio nacional de cinematografía á mellor lírica en 1969 por *Kuzhanthaikkaga*

## Notas
EuroEyes Cyclassics 2016

A **21ª edición da EuroEyes Cyclassics** disputouse o 21 de agosto de 2016 sobre un percorrido de 217,7 quilómetros con saída e meta en Hamburgo.

O gañador foi o australiano Caleb Ewan, que venceu no sprint masivo final. Segundo acabou o local John Degenkolb e terceiro o italiano Giacomo Nizzolo.

## Equipos 
Participaron 22 equipos ciclistas distintos de 8 compoñentes: os 18 do UCI WorldTour (obrigatorios) e 4 equipos Profesionais Continentais invitados.

## Clasificación 
## Véxase tamén 
### Outros artigos 
* Vattenfall Cyclassics

### Ligazóns externas 
* Páxina web oficial
EuroEyes Cyclassics 2017

A **22ª edición da Vattenfall Cyclassics** disputouse o 20 de agosto de 2017 nun percorrido de 221 quilómetros con saída e chegada en Hamburgo. Esta foi a trixésimo primeira proba do UCI WorldTour 2017.

O gañador foi o italiano Elia Viviani, que venceu no sprint masivo final. No segundo caixón do podio, finalizou o campión francés Arnaud Démare e en terceira posición quedou o mozo holandés Dylan Groenewegen.

## Equipos 
Na disputa participaron 21 equipos ciclistas diferentes: os 18 do UCI WorldTour (con participación obrigatoria) e 3 equipos de categoría Profesional Continental invitados, todos eles con 8 corredores.

## Clasificación 
## Véxase tamén 
### Outros artigos 
* Vattenfall Cyclassics

### Ligazóns externas 
* Páxina web oficial
Aeroporto de Estocolmo-Västerås

O **Aeroporto de Estocolmo-Västerås**, tamén coñecido como **Aeroporto de Västerås** (IATA: **VST**, ICAO: **ESOW**) é un aeroporto internacional menor sueco situado preto da cidade de Västerås. A pesar do seu nome, atópase a 110&nbsp;km de Estocolmo.

## Aeroliñas e destinos
## Notas
RideLondon–Surrey Classic 2017

A **2017 Prudential RideLondon–Surrey Classic** foi unha carreira ciclista dun día de 183&nbsp;km celebrada o 30 de xullo de 2017 en Londres, na capital do Reino Unido. Esta foi a sexta edición da London–Surrey Classic e a vixésimo oitava proba do UCI WorldTour 2017.

A carreira foi gañada nun sprint masivo final polo noruegués Alexander Kristoff. Na segunda posición chegou o danés Magnus Cort Nielsen e na terceira praza acabou o australiano Michael Matthews.

## Equipos 
Ao ser unha proba nova no calendario do UCI WorldTour, todos os equipos desta categoría estaban invitados para a competición, pero non obrigados a ir como nas que xa levan tempo nel. Porén, unicamente 14 dos 18 equipos do máximo nivel asistiron. Ademais dos 14 WorldTour tamén participaron outros 8 Profesionais Continentais. Polo tanto, tomaron a saída na capital inglesa 22 conxuntos de 7 corredores.

### UCI WorldTour 
### Profesional Continental 
## Clasificación 
## Véxase tamén 
### Ligazóns externas 
* Páxina web oficial 
* Percorrido da clásica
Bharago

**Bhamidipati Ramagopalam** e máis coñecido como **Bharago**, nado en Pushpagriri o 6 de febreiro de 1932 e finado en Visakhapatnam o 7 de abril de 2010, foi un escritor telugu.

## Traxectoria 
Licenciouse en económicas en 1951 en Vizianagaram. Discípulo de Chaganti Somayajulu , foi sobre todo autor de relatos de carácter humorístico que publicou en revistas e que recolleu en seis volumes, publicou tres novelas populares. Realizou crítica de cine en varias publicacións e editou dous volumes sobre cancións do cinema telugu, *Noota Padaharlu* (2001), con cancións entre 1942 e 1973 e *Maro Noota Padahaarlu* (2005), con cancións de 1940 a 1985. Recibiu o premio Sahitya de 1991 polo seu libro *Itlu Mee Vidheyudu*.

## Obras 
### Novelas 
* *Kundapenkulu* (1961)
* *Sparsa Rekha* (1984)
* *Nakee Udyogam Vaddu* (1988)

### Coleccións de relatos 
* *Vantochina Mogudu* (1966)
* *Vennela Needa* (1997)
* *Kadhanakutoohalam* (1985)
* *Itlu Mee Vidheyudu* (1990)
* *Kulasa Kadhalu* (1997)
### Outros 
**Aaramagopalam* (autobiografía, 2007)

## Notas
Aeroporto de Kristianstad

O **aeroporto de Kristianstad** (IATA: **KID**, ICAO: **ESMK**) é un aeroporto rexional sueco situado ás aforas da cidade de Kristianstad en Escania.

## Historia 
Foi construído durante os anos 40 para uso militar. No ano 1961 comezou a ser usado pola aviación civil. Estocolmo sempre foi o principal destino por número de pasaxeiros. Tamén operou algúns voos internacionais como Copenhague (antes da construción da ponte de Öresund), Londres, Liubliana, Kaunas e Palanga. O aeroporto pertenceu ao estado sueco ata 2004, pero a día de hoxe é da cidade e do condado de Kristianstad.

## Aeroliñas e destinos
## Notas
Soiuz 11A510

O **Soiuz 11A510** foi o nome dun foguete espacial da antiga Unión Soviética derivado do mísil R-7 usado unicamente en dúas ocasións, entre 1965 e 1966.

## Características 
O Soiuz 11A510 foi unha variante dos foguetes da familia Soiuz que usaba unha segunda etapa Vostok e unha terceira etapa Tsyklon. Foi usado para lanzar dous satélites da familia RORSAT que simulaban utilizar enerxía nuclear.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Soiuz 11A511
A peu per Galícia

dereita|miniatura|Igrexa de San Tirso de Palas de Rei, un dos lugares visitados.
***A peu per Galícia. De la Ulloa a Val de Camba*** é un libro de viaxes do escritor catalán Josep Maria Espinàs, publicado en lingua catalá por Edicions La Campana en 2002.

## Relato
Esta é a primeira visita de Espinàs a Galicia, quen desde 1957 xa publicara diversos libros de viaxes ambientados inicialmente en Cataluña e despois tamén en Castela, o País Vasco e Estremadura. En 2004, logo da catástrofe do *Prestige* en novembro de 2002, publicou *A peu per la Costa da Morte*.

Espinàs buscaba evitar zonas urbanas turistificadas e o camiño de Santiago, e un coñecido recoméndalle visitar Santa Mariña do Castro de Amarante, e a partir de aí deseña unha ruta circular desde Palas de Rei pasando por Agolada, Rodeiro, Chantada, Taboada, Monterroso, Antas de Ulla e Santa Mariña de novo. A viaxe foi feita en xullo de 2001. Espinàs vai acompañado do seu amigo Sebastià, e a metade de camiño uniuse a eles Isabel Martí, a editora de Espinás.

O xoves 19 de xullo chegan en avión até o aeroporto da Lavacolla, e van en taxi a Palas de Rei. O venres pola mañá saen cara a Santa Mariña pola Ponte Mercé, pasando por Albá e Coence até cruzar o río Ulla. Ao día seguinte saen cara a Agolada, onde visitan os pendellos. O domingo, de camiño a Rodeiro, pasan por Ventosa e O Az. O luns pola mañá, de camiño a Chantada, a muller que os hospeda en Rodeiro lévaos un anaco en coche pola subida do monte Faro. Despois seguen pola estrada vella, a LU-213 (tramo da antiga C-533), en paralelo ao CG-2.1. O martes seguen até Taboada, e a muller que os hospeda alí lévaos até o río Miño á altura do encoro de Belesar. O mércores 25 chegan a Monterroso pasando por Viloíde, Curuxás e Frameán. O xoves van cara a Antas de Ulla desvíanse por Verín, e despois pasan por Randulfe. O venres, último día da viaxe, van até Frádegas e baixan de novo até o Ulla, nas Augas. Seguen por Chorexe e Pidre até A Ponte Mercé, de regreso cara ao Castro de Amarante. Alí visitan o pazo e a igrexa, antes de que o taxi os leve de novo á Lavacolla.

## Narración
O autor describe decote as persoas, coas que procura establecer conversa. Amais fala dos lugares a través da arquitectura e a paisaxe. Visitan varios templos como a igrexa de San Tirso de Palas de Rei, a románica de Santiago de Albá, a de Amarante ou a de Frameán.

Fai referencia á toponimia, explicando ao lectorado en lingua catalá as semellanzas da etimoloxía de Agolada con Igualada e de Sabadelle con Sabadell. Porén, hai erros ao anotar topónimos, como *Gresulle por Gresulfe ou *Suciños por Buciños.

A obra, en lingua catalá, inclúe numerosos diálogos en castelán e galego. O autor preocúpase pola situación sociolingüística da lingua galega, con referencias a casos de diglosia.

No texto hai referencias literarias, con citas de Manuel María e Rosalía de Castro e mencións a Celso Emilio Ferreiro, Julio Camba, Antón Losada, Álvaro Cunqueiro e Camilo José Cela entre outros autores.
Enrique Rubira Campos

**Enrique Rubira Campos**, foi un médico e político galego.

## Traxectoria 
Licenciado en Medicina pola Universidade de Santiago de Compostela en 1936. Foi nomeado alcalde de Cuntis en xaneiro de 1937. En 1938 cesou como alcalde e incorporouse ao exército como alférez médico.

## Notas
Cerro de Montevideo

[miniatura|Dende o [Río da Prata.]]
O **cerro de Montevideo** é un cerro situado adxacente á baía de Montevideo, no Uruguai. Con 132 metros de altura, foi un punto estratéxico para protexer o porto durante a colonización de América, e en 1717 o militar español Bruno Mauricio de Zabala fixo construír no cumio un forte que denominou Forte de San Miguel, actualmente denominado Fortaleza Xeral Artigas, que é utilizado como museo. Na Fortaleza Xeral Artigas atópase o Faro Cerro de Montevideo, situado a unha altura de 148 metros, o que permite que a entrada ao porto de Montevideo sexa máis segura.

Sobre a saia do Cerro de Montevideo construíronse dende comezos do século XX diversos barrios. Salienta Vila do Cerro (antigamente "Cosmópolis"), habitada maioritariamente por descendentes de inmigrantes de toda Europa por orde de chegada: España, Italia, Lituania, Polonia, Rusia, Armenia, etcétera, e as rúas foron denominadas cos nomes deses países. É característico da zona o Cemiterio do Cerro.
Soiuz 11A511

O **Soiuz 11A511** foi o nome dun foguete espacial da antiga Unión Soviética derivado do mísil R-7 creado como substitución dos múltiples foguetes usados ata entón, entre eles os 8K72, 8A91, 8K74, 8K78 e 11A57. Foi deseñado para lanzar naves da familia Soiuz, pero un redeseño posterior, o Soiuz U, ampliou a súa capacidade, facendo del un lanzador xenérico de satélites.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*Soiuz 11A510
Vázquez Fernández

Os apelidos **Vázquez Fernández** poden referirse a:

* **Luís Benigno Vázquez Fernández-Pimentel** ("Luís Pimentel", 1895-1958), poeta galego.
* **Carlos Vázquez Fernández-Pimentel** (? - 1984), médico e político galego. Irmán do anterior.
* **José Vázquez Fernández-Pimentel** (? - ?), médico e político galego. Irmán dos anteriores.
* **Manuel Vázquez Fernández** ("Casalta", ? - ), político galego do PPdeG.
* **Baltasar Vázquez Fernández** (1902-1994), mestre e político galego.
* **Francisco Vázquez Fernández** (1933 - ), filósofo galego.
* **Lois Vázquez Fernández** (1938 - ), poeta e crítico literario galego.
* **Orlando Vázquez Fernández**, empresario galego.
* **Manuel Vázquez Fernández** ("Pachi Vázquez", 1954 - ), político galego do PSdeG-PSOE.
## Véxase tamén 
* Vázquez

* Fernández
Aeroporto de Halmstad

O **Aeroporto de Halmstad** (IATA: **HAD**, ICAO: **ESMT**), tamén coñecido como **Halmstad City Airport**, é un aeroporto sueco situado a 1,9&nbsp;km ao noroeste de Halmstad, unha cidade do condado de Halland, no suroeste do país. O aeroporto vén sendo xestionado polo municipio de Halmstad dende o ano 2006. No ano 2016 pasaron polas súas instalacións un total de 122 929 pasaxeiros.

## Aeroliñas e destinos
## Notas
Aeroporto de Linköping

O **aeroporto de Linköping** (IATA: **LPI**, ICAO: **ESSL**) é un aeroporto sueco situado na cidade de Linköping. As súas intalacións están compartidas entre a aviación civil e Saab. O 1 de abril de 2013 o concello de Linköping asumiu a dirección do aeroporto que é operada pola empresa Linköping City Airport AB, de propiedade municipal. No ano 2016 pasaron polas súas instalacións un total de 157 780 pasaxeiros.

## Aeroliñas e destinos 
## Véxase tamén 
### Ligazóns externas 
* Web do aeroporto

## Notas
Aeroporto de Kalmar

O **aeroporto de Kalmar** (IATA: **KLR**, ICAO: **ESMQ**) é un aeroporto situado no sueste de Suecia. Atópase a 5&nbsp;km ao oeste do centro da cidade de Kalmar. Orixinalmente foi fogar da á F 12 Kalmar da Forza Aérea Sueca. A día de hoxe é propiedade do municipio de Kalmar, que tamén se encarga de operalo. O ano 2016 pasaron polo aeroporto un total de 238 691 pasaxeiros.

## Aeroliñas e destinos
## Notas
Louise Hay

**Louise Lynn Hay**, nada nos Ánxeles o 8 de outubro de 1926 e finada en San Diego o 30 de agosto de 2017, foi unha escritora estadounidense de libros motivationais e a fundadora da editorial Hay House. Escribiu varios libros do Novo Pensamento e de autoaxuda, incluíndo o título de 1984, *You Can Heal Your Life*.

## Obras 
* *You Can Heal Your Life*. Hay House Inc. 1984. ISBN 0-937611-01-8
* *Heal Your Body: The Mental Causes for Physical Illness and the Metaphysical Way to Overcome Them*. Hay House Inc. 1984. ISBN 0-937611-35-2
* * Love Yourself, Heal Your Life Workbook*. Hay House Inc. 1990
* *The Power Is Within You*. Hay House Inc. 1991
* *Heart Thoughts*. Hay House Inc. 1992 ISBN 978-1-4019-3720-1
* *Loving Thoughts For Increasing Prosperity*. Hay House Inc. 1993
* *Gratitude: A Way Of Life*. Hay House Inc. 1996
* *Life! Reflections On Your Journey*. Hay House Inc. 1996
* * Living Perfect Love: Empowering Rituals For Women*. Humantics MultiMedia Publishers, 1996 ISBN 978-0-9652851-0-0
* *101 Ways To Health And Healing*. Hay House Inc. 1998 ISBN 978-1-56170-496-5
* *101 Ways To Happiness*. Hay House Inc. 1998 ISBN 978-1-56170-495-8
* *Love Your Body*. Hay House Inc. 1998 ISBN 978-1-56170-602-0
* *Inner Wisdom: Meditations for the Heart and Soul*, 2000
* *Meditations To Heal Your Life*. Hay House Inc. 2001
* *You Can Heal Your Life Companion Book*. Hay House Inc. 2002 ISBN 978-1-56170-878-9
* *I Can Do It*. Hay House Inc. 2004 ISBN 978-1-4019-0219-3
* *Everyday Positive thinking*. Hay House Inc. 2004 ISBN 978-1-4019-0295-7
* *Power Thoughts*. Hay House Inc. 2005 ISBN 978-1-4019-0554-5
* *The Adventures of Lulu: Three Stories to Help Build Self-Esteem and Courage in Children*, 2005
* *The Times Of Our Lives*. Hay House Inc. 2006 ISBN 978-1-4019-1150-8
* *The Present Moment*. Hay House Inc. 2007 ISBN 978-1-4019-1194-2
* *I Think I Am*. Hay House Inc. 2008 ISBN 978-1-4019-2208-5
* *Modern Day Miracles*. Hay House Inc. 2010 ISBN 978-1-4019-2527-7
* *Experience Your Good Now! : learning to use affirmations*. Hay House Inc. 2010 ISBN 978-1-4019-2748-6
* *Letters to Louise*. Hay House Inc. 2011 ISBN 978-1-4019-2727-1
* *You Can Create An Exceptional Life*. Hay House Inc. 2011. ISBN 978-1-4019-3538-2
* *Painting The Future*. Hay House Visions, 2012 ISBN 978-1-4019-3781-2

## Notas 
## Véxase tamén 
### Ligazóns externas 
* Páxina oficial
Aeroporto de Jönköping

O **aeroporto de Jönköping** (IATA: **JKG**, ICAO: **ESGJ**), tamén chamado **aeroporto de Axamo**, é un aeroporto sueco situado a uns 8&nbsp;km da cidade de Jönköping. No ano 2016 pasaron polas súa instalacións un total de 112 506 pasaxeiros.

O aeroporto inaugurouse no ano 1961 e foi de propiedade do estado ata decembro de 2009. Dende entón o seu dono é a cidade de Jönköping.

## Aeroliñas e destinos 
### Pasaxeiros 
A día de hoxe o aeroporto ofrece dúas rutas regulares durante todo o ano a Estocolmo e Frankfurt, ademais dunha estacional a Visby. Ten tamén varios voos chárter, todos eles organizados por Quality Travel, TUI ou Ving, coas excepción dos voos chárter de Germania.

### Carga
## Notas
Lingua alutiiq

A **lingua alutiiq** (tamén chamada **sugpiaq**, **sugcestun**, **suk**, Está estreitamente relacionada co iupik de Alasca central, pero está considerado unha lingua diferente. O alutiiq está clasificado como en perigo severo polo Libro Vermello das Linguas Ameazadas da UNESCO.

## Variedades 
Ten dous dialectos principais:
* Alutiiq koniag: falado na península de Alasca e na Illa Kodiak; tamén era falado en Afognak antes de que fora devastada no terremoto de Alasca de 1964.
* Alutiiq chugach: falado na península de Kenai e en Prince William Sound.

## Notas 
## Véxase tamén 
### Bibliografía 
* Bass, Willard P., Edward A. Tennant e Carl Anahonak. *Test of Oral Language Dominance Sugpiaq Aleut-English*. Albuquerque, N.M.: Southwest Research Association, 1973.
* Counceller, April Gale Laktonen, Jeff Leer e Nick Alokli. *Kodiak Alutiiq Conversational Phrasebook With Audio CD*. Kodiak, Alaska: Alutiiq Museum & Archaeological Repository, 2006. ISBN 1-929650-02-7
* Leer, Jeff, Carl Anahonak, Arthur Moonin e Derenty Tabios. *Nanwalegmiut paluwigmiut-llu nupugnerit = Conversational Alutiiq dictionary : Kenai Peninsula Alutiiq*. Fairbanks, AK: Alaska Native Language Center, University of Alaska Fairbanks, 2003.
Pamela Palenciano

**Pamela Palenciano**, nada en Andújar (provincia de Xaén) en 1982 é unha monologuista, comunicadora e activista feminista española, recoñecida internacionalmente polo seu monólogo teatral *No solo duelen los golpes* ("Non só doen os golpes"), un relato autobiográfico sobre a violencia de xénero a través do humor e a ironía.

## Traxectoria
Desde os 12 aos 18 anos mantivo unha relación sentimental cun mozo. Durante esta época o seu noivo maltratábaa e exercía violencia sobre ela de maneiras moi diversas, chegando mesmo ao intento de homicidio.

Conseguiu terminar a súa relación cando se mudou para comezar os seus estudos de Comunicación Audiovisual na Universidade de Málaga. Foi durante este período cando comprendeu que fora maltratada. Comezou entón unha terapia psicolóxica e o contacto con movementos feministas, entendendo que o seu caso non era exclusivamente persoal, senón que formaba parte dunha problemática global por vivir nunha sociedade patriarcal e machista.

## *No solo duelen los golpes* 
A súa obra inspírase nunha das frases que lle dixo a súa psicóloga en terapia: *non só doen os golpes*. Comezou primeiro sendo unha exposición fotográfica na que envorcou o que sentiu e viviu, para transformarse máis tarde nun taller de prevención de violencia vinculado a esas fotos.

Escenificou *No solo duelen los golpes* en varios países de Latinoamérica e en numerosas cidades españolas. Ademais recibiu varios premios pola súa achega á prevención da violencia machista nas aulas.

## Libros 
* *Si es amor, no duele* (2017).

## Notas
Lingua iupik de Alasca central

A **lingua iupik de Alasca central** (tamén chamada '''yup'ik''') é unha é esquimó-aleutiana da familia iupik que se fala no oeste e suroeste de Alasca. É a meirande lingua das linguas nativas de Alasca. No ano 2010, era a segunda lingua aborixe en número de falantes nos Estados Unidos. O yup'ik non debe confundirse coa lingua relacionada lingua iupik de Siberia falada en Chukotka e na Illa St. Lawrence. O iupik de Alasca central está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Lingua de sinais inuit

### Bibliografía 
*
*
Pobo iupik de Alasca central

Os **iupik de Alasca central**, tamén chamados polo seu nome ancestral '''yup'ik''', son un pobo indíxena esquimó que habita no oeste e suroeste de Alasca. É un dos catro pobos iupik que habitan en Alasca e Siberia, estreitamente relacionados cos alutiiq, cos iupik de Siberia da Illa St. Lawrence e cos naukan de Rusia. A súa lingua chámase yup'ik. Do total de 34&nbsp;000 persoas deste pobo, arredor de 10&nbsp;000 falan a lingua.

## Notas 
## Véxase tamén 
### Bibliografía 
* Barker, James H. (1993). ''Always Getting Ready — Upterrlainarluta: Yup'ik Eskimo Subsistence in Southwest Alaska*. Seattle, WA: University of Washington Press.
* Branson, John e Tim Troll, eds. (2006). *Our Story: Readings from Southwest Alaska — An Anthology.* Anchorage, AK: Alaska Natural History Association.
* Federal Field Committee for Development Planning in Alaska. (1968). *Alaska Natives & The Land''. Washington, D.C.: U.S. Government Printing Office.
Clásica de San Sebastián 2017

A **37ª edición da Clásica de San Sebastián** ***(2017ko Donostia Klasikoa)*** disputouse o 29 de xullo de 2017 nun percorrido de 231&nbsp;km que discorreu por toda a provincia de Guipuzkoa con saída e meta no centro da cidade de Donostia. Foi a vixésimo sexta proba do calendario do UCI WorldTour 2017.

O gañador foi o polaco ex-campión do mundo Michał Kwiatkowski, que venceu ao sprint nun grupo reducido de 5 corredores que se formou na última subida, a do Murgil Tontorra. En segunda posición finalizou o francés Tony Gallopin ao igual que na edición anterior e terceiro acabou Bauke Mollema.

## Equipos 
Na proba participaron 20 equipos ciclistas diferentes: os 18 do UCI WorldTour (todos invitados e con participación obrigatoria) e 2 equipos convidados da categoría Profesional Continental.

## Clasificación 
## Véxase tamén 
### Outros artigos 
* Donostia
* Guipúscoa

### Ligazóns externas 
* Páxina web oficial